ระเบียบสํานักงานคณะกรรมการกํากับและส่งเสริมการประกอบธุรกิจประกันภัยว่าด้วยหลักเกณฑ์ วิธีการ และเงื่อนไข ในการขอผ่อนชําระหนี้ค่าเสียหายเบื้องต้นพ.ศ. 2561--------------------------------- เพื่อให้สํานักงานคณะกรรมการกํากับและส่งเสริมการประกอบธุรกิจประกันภัยมีวิธีปฏิบัติเกี่ยวกับการขอผ่อนชําระหนี้ค่าเสียหายเบื้องต้นของกองทุนทดแทนผู้ประสบภัยที่ชัดเจนเหมาะสม เพื่อให้การดําเนินการเป็นไปอย่างมีประสิทธิภาพและประสิทธิผล อาศัยอํานาจตามความในมาตรา 32 (2) แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 ประกอบกับข้อ 7 วรรคสอง ของประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ในการเรียกเงินค่าเสียหายเบื้องต้นคืน การงดและลดเงินเพิ่มของกองทุนทดแทนผู้ประสบภัย พ.ศ. 2560 เลขาธิการจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยหลักเกณฑ์ วิธีการ และเงื่อนไข ในการขอผ่อนชําระหนี้ค่าเสียหายเบื้องต้น พ.ศ. 2561"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ "เลขาธิการ" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัย "ผู้ต้องชดใช้เงิน" หมายความว่า เจ้าของรถซึ่งอยู่ใต้บังคับของคําสั่งทางปกครองให้ชําระเงินคืนกองทุนตามกฎหมายว่าด้วยการคุ้มครองผู้ประสบภัยจากรถ "สํานักงาน" หมายความว่า สํานักงานกองทุนทดแทนผู้ประสบภัย สํานักงานคณะกรรมการกํากับและส่งเสริมการประกอบธุรกิจประกันภัยภาค สํานักงานคณะกรรมการกํากับและส่งเสริมการประกอบธุรกิจประกันภัยจังหวัด สํานักงานคณะกรรมการกํากับและส่งเสริมการประกอบธุรกิจประกันภัยเขต "หนี้ค่าเสียหายเบื้องต้น" หมายความว่า ค่าเสียหายเบื้องต้นที่กองทุนได้จ่ายไป พร้อมเงินเพิ่ม (ถ้ามี)ข้อ ๔ กรณีที่ผู้ต้องชดใช้เงินมีความประสงค์จะขอผ่อนชําระหนี้ค่าเสียหายเบื้องต้น เนื่องจากไม่สามารถชําระหนี้ครบถ้วนทั้งหมดในคราวเดียวได้ ให้เจ้าหน้าที่จัดให้มีการยื่นแสดงความจํานงเป็นหนังสือต่อนายทะเบียนตามแบบคําร้องขอผ่อนชําระหนี้ค่าเสียหายเบื้องต้น ตามเอกสารแนบ 1 ท้ายระเบียบนี้ ณ สํานักงานพร้อมแสดงหรือยื่นหลักฐานดังต่อไปนี้ (1) กรณีบุคคลธรรมดา (ก) ในกรณีผู้ต้องชดใช้เงินมาดําเนินการด้วยตนเอง ให้ผู้ต้องชดใช้เงินแสดงบัตรประจําตัว ใบสําคัญประจําตัวคนต่างด้าว หนังสือเดินทาง หรือหลักฐานแสดงตัวอื่นใดที่ทางราชการเป็นผู้ออกให้ (ข) ในกรณีผู้ต้องชดใช้เงินไม่มาดําเนินการด้วยตนเอง ให้ยื่นหนังสือมอบอํานาจ พร้อมสําเนาเอกสารตาม (ก) ของผู้ต้องชดใช้เงิน และแสดงเอกสารตาม (ก) ของผู้รับมอบอํานาจ (2) กรณีนิติบุคคล (ก) หนังสือรับรองการจดทะเบียนนิติบุคคล หรือเอกสารการจดทะเบียนอื่นใดที่ทางราชการ เป็นผู้ออกให้ และ (ข) ในกรณีผู้มีอํานาจผูกพันนิติบุคคลมาดําเนินการด้วยตนเอง ให้แสดงบัตรประจําตัว ใบสําคัญประจําตัวคนต่างด้าว หนังสือเดินทาง หรือหลักฐานแสดงตัวอื่นใดที่ทางราชการเป็นผู้ออกให้ (ค) ในกรณีผู้มีอํานาจผูกพันนิติบุคคลไม่มาดําเนินการด้วยตนเอง ให้ยื่นหนังสือมอบอํานาจ พร้อมสําเนาเอกสารตาม (ข) ของกรรมการผู้มีอํานาจผูกพันนิติบุคคล และแสดงเอกสารตาม (ข) ของผู้รับมอบอํานาจข้อ ๕ เมื่อเจ้าหน้าที่ได้รับคําร้องขอผ่อนชําระหนี้ค่าเสียหายเบื้องต้น พร้อมหลักฐานตามข้อ 4 ครบถ้วนแล้ว ให้ดําเนินการ ดังต่อไปนี้ (1) ตรวจสอบจํานวนหนี้ค่าเสียหายเบื้องต้น พร้อมทั้งตกลงจํานวนงวดและจํานวนเงินที่ผ่อนชําระ แต่ละงวดเสนอนายทะเบียนเพื่อพิจารณาอนุมัติ (2) เมื่อนายทะเบียนอนุมัติ ให้สํานักงานจัดทําสัญญาผ่อนชําระหนี้ค่าเสียหายเบื้องต้น ตามเอกสารแนบ 2 ท้ายระเบียบนี้ และให้ผู้ต้องชดใช้เงินชําระเงินงวดแรกตามสัญญา พร้อมทั้งออกใบเสร็จรับเงินข้อ ๖ การขอผ่อนชําระหนี้ค่าเสียหายเบื้องต้น ผู้ต้องชดใช้เงินจะต้องชําระเงินเป็นงวดรายเดือน โดยเฉลี่ยงวดละเท่า ๆ กันทุกงวด เว้นแต่งวดแรกหรืองวดสุดท้ายอาจจะชําระมากกว่าหรือน้อยกว่างวดอื่นก็ได้ การผ่อนชําระหนี้ค่าเสียหายเบื้องต้น ให้มีระยะเวลาผ่อนชําระสูงสุดไม่เกินสองปี โดยจํานวนเงิน ที่ผ่อนชําระในแต่ละงวดต้องไม่ต่ํากว่าห้าร้อยบาทข้อ ๗ การขอเปลี่ยนจํานวนงวดที่ขอผ่อนชําระ หรือจํานวนเงินที่ผ่อนชําระต่องวด ให้แตกต่างไปจากสัญญาผ่อนชําระหนี้ค่าเสียหายเบื้องต้นที่ได้ทําความตกลงไว้เดิม ให้เป็นอํานาจของ นายทะเบียนเป็นผู้พิจารณา ทั้งนี้ ระยะเวลาผ่อนชําระ จํานวนงวด และจํานวนเงินที่ขอเปลี่ยนแปลง จะต้องอยู่ภายใต้หลักเกณฑ์ในข้อ 6 และให้จัดทําบันทึกแนบท้ายสัญญาผ่อนชําระหนี้ค่าเสียหายเบื้องต้น ตามเอกสารแนบ 3 ท้ายระเบียบนี้ พร้อมแสดงหรือยื่นเอกสารตามข้อ 4 โดยอนุโลมข้อ ๘ การขอผ่อนชําระหนี้ค่าเสียหายเบื้องต้นสามารถชําระในคราวเดียวกันมากกว่าหนึ่งงวดได้ แต่จํานวนเงินที่ขอชําระต้องเพิ่มขึ้นให้ครบเต็มจํานวนเงินที่ขอผ่อนของงวดถัด ๆ ไปนั้นด้วยข้อ ๙ การผิดนัดไม่ผ่อนชําระหนี้ค่าเสียหายเบื้องต้นสองงวดติดต่อกัน หรือผิดนัดไม่ผ่อนชําระ หนี้ค่าเสียหายเบื้องต้นงวดสุดท้ายเป็นเวลาเกินหนึ่งเดือนขึ้นไป ให้นายทะเบียนดําเนินการตามระเบียบสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยการใช้มาตรการบังคับทางปกครอง โดยการยึดหรืออายัดและขายทอดตลาดทรัพย์สินตามพระราชบัญญัติคุ้มครองผู้ประสบภัยจากรถ พ.ศ. 2535 และกฎระเบียบ ข้อบังคับอื่นที่เกี่ยวข้อง กรณีการผิดนัดไม่ผ่อนชําระหนี้ค่าเสียหายเบื้องต้นสองงวดติดต่อกันตามวรรคหนึ่ง หากผู้ต้องชดใช้เงิน มีเหตุผลและความจําเป็น นายทะเบียนอาจจะพิจารณาอนุญาตให้ผ่อนชําระหนี้ต่อไปได้ โดยผู้ต้องชดใช้เงิน ต้องชําระหนี้ในงวดที่ค้างทั้งหมด พร้อมกับงวดที่ถึงกําหนดชําระ ทั้งนี้ ความในวรรคสองมิให้ใช้บังคับ หากการอนุญาตให้ผ่อนชําระหนี้จะทําให้ระยะเวลาผ่อนชําระเกินสองปีข้อ ๑๐ ให้สํานักงานจัดทําสรุปผลการดําเนินงานการขอผ่อนชําระหนี้ค่าเสียหายเบื้องต้นและรายงานต่อเลขาธิการ ภายในสิบห้าวันนับแต่วันสิ้นรอบไตรมาสผู้มีอํานาจลงนาม - ประกาศ ณ วันที่ 7 กุมภาพันธ์ พ.ศ. 2561 สุทธิพล ทวีชัยการ เลขาธิการ คณะกรรมการกํากับและส่งเสริมการประกอบธุรกิจประกันภัย